b'\n_START_ARTICLE_\nRazlitje nafte\n_START_PARAGRAPH_\nRazl\xc3\xadtje n\xc3\xa1fte je izpust teko\xc4\x8dine naftnega ogljikovodika v okolje zaradi \xc4\x8dlovekove dejavosti in je oblika onesna\xc5\xbeevanja. Izraz se nana\xc5\xa1a na morsko obliko razlitja nafte, \xc4\x8de se olje sprosti v ocean ali obalnih vodah. Med razlitje nafte vklju\xc4\x8dujemo izpuste surove nafte iz tankerjev, naftnih plo\xc5\xa1\xc4\x8dadi, vrtalnih plo\xc5\xa1\xc4\x8dadi, vodnjakov kot tudi razlitje naftnih derivatov (npr. bencin, dizelsko gorivo) in njihovih stranskih proizvodov ter razlitje te\xc5\xbejih goriv, kot so goriva v ve\xc4\x8djih ladjah, pa tudi razlitje kateregakoli odpadnega olja. \xc4\x8ci\xc5\xa1\xc4\x8denje razlitja nafte lahko traja mesece ali leta. Nafta prodre tudi do morskega okolja. Javnost in predpisi namenjajo pozornost le naftnim tankerjem.\n_START_SECTION_\nOkoljski vplivi\n_START_PARAGRAPH_\nNafta prodira v strukturo perja ptic, kar zmanj\xc5\xa1uje izolacijske sposobnosti, zaradi \xc4\x8desar so ptice bolj izpostavljene temperaturnim nihanjem in so v vodi precej manj \xc5\xbeivahne. Prav tako se pticam zmanj\xc5\xa1a sposobnost letenja, krmiljenja in mo\xc5\xbenost pobega pred plenilci. Ptice obi\xc4\x8dajno zau\xc5\xbeijejo nafto, ki pokriva njihovo perje, ta pa povzro\xc4\x8da po\xc5\xa1kodbe ledvic, spremembe v delovanju jeter in prebavnega trakta. To in omejene sposobnosti iskanja hrane povzro\xc4\x8da dehidracijo in metabolna neravnovesja. Ve\xc4\x8dina ptic, ki jih prizadene razlitje nafte, brez \xc4\x8dlovekovega posredovanja pogosto umre. Prav tako kot ptice so tudi morski sesalci izpostavljeni razlitju nafte, ki tudi na njih vpliva na podoben na\xc4\x8din. Nafta prekrije ko\xc5\xbeuh morske vidre in tjulnjev in zato zni\xc5\xbeuje izolacijske sposobnosti ko\xc5\xbeuha, kar vodi v hipotermijo. Zau\xc5\xbeitje nafte povzro\xc4\x8da dehidracijo in slabo prebavo. Ker olje plava na vrhu vode, v vodo prodre manj son\xc4\x8dne svetlobe, kar omejuje fotosintezo morskih rastlin in fitoplanktona, to pa posledi\xc4\x8dno vpliva na prehranjevalne verige v ekosistemu. Poznamo tri vrste bakterij. Bakterije, ki zmanj\xc5\xa1ujejo sulfate in bakterije, ki proizvajajo kislino, ki so anaerobne in pa splo\xc5\xa1ne aerobne bakterije. Te bakterije  med seboj naravno sodelujejo in odstranjujejo nafto iz ekosistema, tako da njihova biomasa nadomesti druge populacije v prehranjevalni verigi.'